Ehdotus neuvoston päätös yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa tukevien tutkimusten ja koehankkeiden rahoitukseen 29 päivänä kesäkuuta 2000 tehdyn neuvoston päätöksen 2000/439/EY muuttamisesta /* KOM/2004/0618 lopull. - CNS 2004/0213 */





Bryssel 29.9.2004 KOM(2004) 618 lopullinen 2004/0213 (CNS) Ehdotus NEUVOSTON PÄÄTÖS yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa tukevien tutkimusten ja koehankkeiden rahoitukseen 29 päivänä kesäkuuta 2000 tehdyn neuvoston päätöksen 2000/439/EY muuttamisesta (komission esittämä) PERUSTELUT Tämän päätöksen tarkoituksena on yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa (YKP) tukevien tutkimusten ja koehankkeiden rahoitukseen 29 päivänä kesäkuuta 2000 tehdyn neuvoston päätöksen 2000/439/EY [1] soveltumisajan mukauttaminen. Päätös 2000/439/EY kattaa ajanjakson 2000–2005. Se liittyy läheisesti yhteisön puitteista yhteisen kalastuspolitiikan toteuttamista varten tarvittavien tietojen keruulle ja käsittelylle 29 päivänä kesäkuuta 2000 annettuun asetukseen (EY) N:o 1543/2000 [2], jossa säädetään, että jäsenvaltioiden on laadittava kansallinen ohjelma kuuden vuoden jaksoille. Ensimmäisen ohjelmakauden tulisi kuitenkin poikkeuksellisesti kattaa vuodet 2002–2006, sillä vuoden 2001 tietojen keruu ja käsittely järjestettiin päätöksen (EY) N:o 439/2000 mukaisesti tarjouskilpailuilla ja tarjouspyynnöillä. Jäsenvaltioiden, jotka haluavat saada rahoitustukea ensimmäisen ohjelmakauden menoihin 1 päivästä tammikuuta 2002 31 päivään joulukuuta 2006, on pitänyt esittää komissiolle viimeistään 31 päivänä toukokuuta 2001 vuosittainen menoarvio tälle ajanjaksolle ja lisäksi ajanmukaistukset ennen jokaisen vuoden 31 päivää toukokuuta. Tämän tiedon perusteella komissio päättää joka vuosi menoarvioiden kelpoisuuden ja yhteisön rahoitustuen määrän seuraavalle vuodelle. Kansallisten ohjelmien laatiminen vuosille 2002–2006 ja kyseisten ohjelmien rahoitukseen osallistumista koskevat komission päätökset suunniteltiin tehtäviksi ohjelmien toteuttamista edeltävänä vuonna. Asetuksen (EY) N:o 1543/2000 soveltamisen täytäntöönpanosääntöjen myöhäisen vahvistamisen takia jäsenvaltiot toimittivat kansalliset ohjelmansa ja menoarvionsa vasta syksyllä 2001 toukokuun 2001 sijasta. Kansallisten ohjelmien myöhäinen toimittaminen ja niiden kauan kestänyt tutkiminen (käytettiin ulkoista konsulttia) johtivat siihen, että ensimmäisen vuoden (2002) määrärahoja oli mahdotonta jakaa edellisenä vuotena (2001). Sen sijaan määrärahojen jako tapahtui samana vuonna kuin ohjelman toteuttaminen, eli 2002. Hallinnolliset menettelyt ja rahoitusmenettelyt ovat viivästyneet myös vuosina 2003 ja 2004. Tämän takia komission päätös yhteisön rahoitustuen määrästä vuoden 2006 menoihin valmistellaan ja vahvistetaan vuonna 2006 vuoden 2005 sijasta. Sen vuoksi ehdotetaan, että 1 artiklan 2 kohdassa mainittu viitejakso vuodesta 2000 vuoteen 2005 muutetaan vuodesta 2001 vuoteen 2006. Päätöksen 439/2000/EY 1 artiklassa vahvistettu rahoitusohje ei enää kuvasta edellisten vuosien todellisiksi osoittautuneita tarpeita eikä seuraavien vuosien ajantasaistettuja arvioita. Siinä ei myöskään oteta huomioon uusien jäsenvaltioiden tarpeita. Rahoitusohje olisi mukautettava ajantasaistettuihin arvioihin. 2004/0213 (CNS) Ehdotus NEUVOSTON PÄÄTÖS yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa tukevien tutkimusten ja koehankkeiden rahoitukseen 29 päivänä kesäkuuta 2000 tehdyn neuvoston päätöksen 2000/439/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [3], ottaa huomioon Euroopan parlamentin lausunnon [4], sekä katsoo seuraavaa: (1) Neuvoston päätöksessä 439/2000/EY [5] säädetään, että yhteisö voi myöntää vuosille 2002–2006 yhteisön rahoitustukea jäsenvaltioille kalavaroja koskevien tietojen keruusta aiheutuviin menoihin neuvoston asetuksessa (EY) N:o 1543/2000 [6] vahvistetuissa yhteisön puitteissa. (2) Vuonna 2001 tietojen keruu ja käsittely järjestettiin tarjouskilpailuilla ja tarjouspyynnöillä päätöksen 439/2000/EY mukaisesti. (3) Jäsenvaltioille aiheutuneisiin menoihin vuosina 2002–2006 myönnettävän rahoitustuen saamiseksi kansallisten ohjelmien laatiminen ja kyseisten ohjelmien rahoitukseen osallistumista koskevat komission päätökset suunniteltiin tehtäviksi ohjelmien toteuttamista edeltävänä vuonna. Sen vuoksi päätöksen 439/2000/EY 1 artiklassa vahvistettu viitejakso kattaa vuodet 2000–2005. (4) Koska tarvittavien hallinnollisten menettelyjen ja rahoitusmenettelyjen kesto aliarvioitiin, on osoittautunut mahdottomaksi laatia kansalliset ohjelmat ja tehdä niitä koskevat päätökset ohjelmien toteuttamista edeltävänä vuonna. Hallinnolliset menettelyt ja rahoitusmenettelyt on sen sijaan toteutettu samana vuonna kuin ohjelmatkin. Sen vuoksi päätöksen 439/2000/EY 1 artiklassa vahvistettu viitejakso olisi muutettava, jotta se kattaisi vuosien 2001–2006 toteuttamisjakson. (5) Päätöksen 439/2000/EY 1 artiklassa vahvistettu rahoitusohje ei enää kuvasta edellisten vuosien todellisiksi osoittautuneita tarpeita eikä seuraavien vuosien ajantasaistettuja arvioita. Siinä ei myöskään oteta huomioon uusien jäsenvaltioiden tarpeita. Rahoitusohje olisi mukautettava ajantasaistettuihin arvioihin. (6) Päätös 2000/439/EY olisi sen vuoksi muutettava vastaavasti, ON TEHNYT TÄMÄN PÄÄTÖKSEN: 1 artikla Muutetaan päätös 2000/439/EY seuraavasti: (1) Korvataan 1 artiklan 2 kohdan ensimmäinen virke seuraavasti: ”Näiden toimien, joille myönnetään rahoitustukea kaudella 2001–2006, täytäntöönpanoa koskeva rahoitusohje on [164,5] miljoonaa euroa.” (2) Poistetaan 4 artiklan 3 kohdan b alakohdassa sanat ”seuraavalle vuodelle”. 2 artikla Tämä päätös on osoitettu kaikille jäsenvaltioille. Tehty Brysselissä […] Neuvoston puolesta Puheenjohtaja +++++ TABLE +++++ SÄÄDÖKSEEN LIITTYVÄ RAHOITUSSELVITYS – LIITE +++++ TABLE +++++ [1] EYVL L 176, 15.7.2000, s. 42. [2] EYVL L 176, 15.7.2000, s. 1. [3] EUVL C […], […], s. […]. [4] EUVL C […], […], s. […]. [5] EYVL L 176, 15.7.2000, s. 42. [6] EYVL L 176, 15.7.2000, s. 1.